Fader Robert Chraszcz, 2018
**Robert Józef Chrząszcz** (født 7. oktober 1969 i Wadowice i Polen) er en polsk katolsk prelat og hjelpebiskop i Kraków.

Liv og virke
------------

### Bakgrunn

Robert Chrząszcz deltok på minorittenes småseminar i Kalwaria Zebrzydowska før han begynte på seminaret for erkebispedømmet Kraków. Fra 1988 til 1994 studerte Chrząszcz filosofi og katolsk teologi ved Det pavelige katolske akademi i Kraków.[]

### Prest

Han ble ordinert til diakon den 8. mai 1993, og ble presteviet den 14. mai 1994 i Wawelkatedralen av erkebiskopen av Kraków, kardinal Franciszek Macharski.[]

Etter ordinasjonen var Robert Chrząszcz kapellan i menighetene Zesłania Ducha Świętego (1994–1999) og Matki Bożej Różańcowej (1999–2005). 

I 2005 dro han til Brasil som *fidei donum*-prest, hvor han opprinnelig arbeidet som menighetsadministrator i erkebispedømmet São Sebastião do Rio de Janeiro. I 2008 ble Chrząszcz først administrator og så sogneprest for menigheten *Santa Luzia* i bydelen Gardênia Azul i Rio (2006-2019). I tillegg var han fra 2009 til 2014 dekan for dekanat II i vikariatet Jacarepaguá.[]

Siden 2019 var Robert Chrząszcz biskoppelig vikar for vikariatet i Jacarepaguá, sogneprest i sognet São Pedro do Mar i Rio de Janeiro, og koordinator for erkebiskopens kommisjon for altertjenere og akolytter.[]

### Hjelpebiskop i Kraków

Den 11. november 2020 utnevnte pave Frans ham til titulærbiskop av *Forconium* og hjelpebiskop i Kraków. Samme dag publiserte Den brasilianske katolske bispekonferanse en hilsning til den nye biskop og roste hans misjonsarbeid i Rio de Janeiro.

Erkebiskopen av Kraków, Marek Jędraszewski, bispeviet ham den 6. februar 2021 i Johannes Paul II-kirken i Kraków; medkonsekratorer var den apostoliske nuntius til Polen, erkebiskop Salvatore Pennacchio, og erkebiskop emeritus av Kraków, kardinal Stanisław Dziwisz.

Den 13. november 2022 ble hans sjåfør utsatt for et knivangrep og ble alvorlig skadet; angriperen ble overmannet og biskopen kom fra det uskadet.[]

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio, O.P. (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (16235-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Henry Benedict Mary Clement Stuart of York (1725-1807) \*1758
* Pave Leo XII (1760-1829) \*1794
* Kardinal Chiarissimo Falconieri Mellini (1794-1859) \*1826
* Kardinal Camillo Di Pietro (1806-1884) \*1839
* Kardinal Mieczyslaw Halka Ledóchowski (1822-1902) \*1861
* Kardinal Jan Puzyna z Kosielsko (1842-1911) \*1886
* Erkebiskop Józef Bilczewski (1860-1923) \*1901
* Erkebiskop Bolesław Twardowski (1864-1944) \*1919
* Erkebiskop Eugeniusz Baziak (1890-1962) \*1933
* Pave Johannes Paul II (1920-2005) \*1958
* Erkebiskop Juliusz Paetz (1935-2019) \*1983
* Erkebiskop Marek Jędraszewski (1949-) \*1997
* Biskop *Robert Józef Chrząszcz* (1969- ) \*2021

Referanser
----------

1. ↑  «New auxiliary bishop of the Archdiocese of Krakow. Father Robert Chrząszcz, parish priest in Rio de Janeiro, appointed by the Vatican». Polish News (UK). 11. november 2020. Besøkt 29. desember 2020.
2. ↑  «Papa Francisco nomeia sacerdote fidei donum no Brasil como Bispo Auxiliar na Arquidiocese de Cracóvia, na Polônia». CNBB. 11. november 2020. Besøkt 29. desember 2020.
3. ↑  Catholic-hierarchy: chrzas, lest 16. november 2022

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** ISNI
 |